**Asesiad Athro mewn Gwyddoniaeth Cynradd
(TAPS) Cymru**

**Cynllun ar gyfer Asesiad â Ffocws**

|  |  |  |
| --- | --- | --- |
| **Pwnc Gwyddoniaeth a Thechnoleg:** Deunyddiau, dysgu yn yr awyr agored | Dosbarth Derbyn / Blwyddyn 1 4-6 oed | **Teitl:** Nadroedd swigod |
| Logo for reviewing strand of Working Scientifically**Ffocws ar fod yn chwilfrydig**  Gallaf archwilio a chyﬂeu fy syniadau.  | **Cyd-destun y cysyniad** Gallaf archwilio priodweddau defnyddiau a dewis defnyddiau gwahanol at ddefnydd penodol. |
| **Ffocws yr asesiad*** Ydy’r plant yn gallu archwilio nadroedd swigod a thrafod eu canfyddiadau?
* Ydy’r plant yn gallu disgrifio effaith defnyddio gwahanol ddeunyddiau?
 |
| Bubble snake eg using cloth**Gweithgaredd** *Heddiw byddwn yn brofwyr cynnyrch.****Ymlaen llaw****: torrwch y top oddi ar rai poteli plastig – llyfnhewch ymyl y toriad os oes angen, e.e. gyda ffeil ewinedd neu drwy roi’r ymyl ar arwyneb poeth sosban. (Paratowch ddigon o boteli ar gyfer grŵp ac yna golchwch nhw cyn eu rhannu nhw â phobl eraill.) Defnyddiwch fand elastig i gysylltu ffabrig (neu hosan) i ben mawr y botel. Dipiwch ben y ffabrig mewn cymysgedd swigod (e.e. dŵr a hylif golchi llestri) a chwythwch drwy dop y botel i wneud ‘neidr swigod’.* ***Sylwer: peidiwch â rhannu poteli, dilynwch ganllawiau Covid, e.e. chwythu ar y tu allan yn unig.***Mae ffatri deganau eisiau cael help gyda chynnyrch newydd. Dangoswch sut i chwythu neidr swigen i’r plant, gan nodi y byddant yn defnyddio un pen potel yr un, i gadw’n lân. Darparwch amrywiaeth o wahanol ddefnyddiau a gwahoddwch y plant i archwilio pa ddeunyddiau sy’n gwneud y neidr orau/gwaethaf neu’r rhai hawsaf/anoddaf i’w chwythu.Teacher box 7 - time to reflect. Dip fabric end into bubble mixture, and blow though bottle top to get column of bubbles - bubble snakeTrafodwch eu canfyddiadau, gan eu cefnogi i ddisgrifio nodweddion tebyg, gwahaniaethau a phatrymau. **Addasu’r gweithgaredd** **Cymorth:** Darparwch 3 ffabrig i ddechrau: tyllog, trwchus a rhywbeth yn y canol.**Tasg ymestynnol:** Allwch chi fesur hyd y neidr swigen?**Syniadau eraill:** Ceisiwch amrywio ffactorau eraill, e.e. siâp/maint poteli, cyfran y dŵr a’r hylif golchi.**Cwestiynau i gefnogi’r drafodaeth*** Pa mor galed/faint o weithiau wnaethoch chi chwythu i wneud neidr gyda’r ffabrig hwn?
* Pa ffabrigau oedd yn hawdd/anodd eu chwythu?
* Pa ffabrig ydych chi’n meddwl sydd wedi gwneud y neidr swigod orau/gwaethaf?
* Pam ydych chi’n meddwl mai'r ffabrig yna oedd y gorau/gwaethaf?
* A oes unrhyw ddefnyddiau eraill tebyg iddo?
* Beth sy’n wahanol am y ffabrig hwn?
 |
| **Dangosyddion Asesu** **Heb fodloni:** Mae’r disgybl wedi archwilio’r deunyddiau i wneud neidr swigod ond nid yw’n cyfleu ei arsylwadau na’i ganfyddiadau.**Wedi bodloni:** Mae’r disgybl wedi archwilio’r deunyddiau ac yn trafod ei ganfyddiadau, er enghraifft, cymharu’r ffabrigau o ran hyd y neidr neu ba mor galed roedd yn rhaid iddo chwythu. **Ffyrdd posibl o fynd ymhellach:** Efallai y bydd y plentyn yn dechrau disgrifio patrymau (e.e. *y mwyaf o dyllau, y mwyaf hawdd yw’r chwythu*), codi cwestiynau pellach i ymchwilio iddynt, gofyn am ddeunyddiau ychwanegol. |

  Blwch athro 7 – amser i fyfyrio. Gweler pyramid TAPS am fwy o enghreifftiau.